Զոլտան Գերա

**Զոլտան Գերա** (, ), հունգարացի ֆուտբոլիստը հանդես է եկել կիսապաշտպանի դիրքում։

## Ակումբային կարիերա
Զոլտան Գերան Հունգարիայի նեոհիսունական հավատքի Եկեղեցու ծխական է։ Ֆուտբոլային կարիերան նա սկսել է «Սինայի Արծիվներ» եկեղեցական թիմում։

2008 թվականի հունիսի 9-ին Հերան նոր պայմանագիր չի կնքել «Վեստ Բրոմվիչ Ալբիոնի» հետ և ազատ գործակալի կարգավիճակով միացել է «Ֆուլհեմին»։ 2008 թվականի հունիսի 11-ին Զոլտան Գերան 3 տարվա պայմանագիր կնքեց «Ֆուլհեմի» հետ։

2011 թվականի մարտին Գերան հայտարարել էր, որ մտադիր է մրցաշրջանի ավարտից հետո հեռանալ «Ֆուլհեմից»։ 2011 թվականի ամռանը ստացել է ազատ գործակալի կարգավիճակ։ Սպասվում է, որ «Վեստ Բրոմվիչը», որը գլխավորում է «Ֆուլհեմի» նախկին գլխավոր մարզիչ Ռոյ Հոջսոնը, Գերային կառաջարկի պայմանագիր։ Վերջերս կիսապաշտպանը ծանր վնասվածք էր ստացել «Տոտենհեմի» հետ խաղում։ Ենթադրվում է, որ Զոլտան Գերայի վերականգնման ժամկետը կկազմի առնվազն կես տարի։ 2013 թվականի օգոստոսի 14-ին երկարաձգել է պայմանագիրը «Վեստ Բրոմվիչի» հետ ևս մեկ տարով։

## Կարիերան հավաքականում
Զոլտան Գերայի նորամուտը հավաքականում կայացել է 2002 թվականի փետրվարի 13-ին Շվեյցարիայի հավաքականի դեմ խաղում։ Խաղն ավարտվել է Հունգարիայի հավաքականի պարտությամբ՝ 2:1 հաշվով։ Ազգային հավաքականի կազմում իր առաջին գոլը Գերան խփել է 2002 թվականի հոկտեմբերի 16-ին Սան Մարինոյի հավաքականի դեմ խաղում՝ այդ խաղում աչքի ընկնելով հեթ-տրիկով։

2004 թվականին Գերան ընտրվել է Հունգարիայի հավաքականի ավագ։ 2009 թվականի հոկտեմբերի 14-ին Դանիայի ազգային հավաքականի և Հունգարիայի ազգային հավաքականի միջև խաղից առաջ Գերան ուշացել է թիմի հավաքից և հեռացվել թիմից խաղի ընթացքում։ 2010 թվականի հուլիսի 23-ին նշանակվեց Հունգարիայի Ֆուտբոլի Ֆեդերացիայի նոր խորհուրդը՝ նախագահ Շանդոր Չանիի գլխավորությամբ։ Չանին խզել է պայմանագիրը Էրվին Կումանի հետ և Շանդոր Էգերվարիին նշանակել գլխավոր մարզիչ։ Էգերվարիի հետ առանձնազրույցից հետո Գերան վերադարձել է հավաքական։ Վերադարձից հետո առաջին հանդիպումն անցկացրել է 2010 թվականի օգոստոսի 11-ին Անգլիայի դեմ խաղում։

2016 թվականին Ֆրանսիայում կայացած Եվրոպայի առաջնությունում 37 տարեկանում գնդակ է խփել Պորտուգալիայի հավաքականի դարպասը, ինչը Գերային դարձրել է Եվրոպայի առաջնությունների պատմության մեջ երկրորդ ամենատարեց ռմբարկուն Իվիցա Վաստիչից հետո։

### Վիճակագրությունը հավաքականում

### Խաղեր հավաքականում

**Ընդհանուր՝ 97 խաղ / 26 գոլ, 42 հաղթանակ, 14 ոչ-ոքի, 41 պարտություն:**

## Ձեռքբերումներ
**Թիմային**
**Ֆերենցվարոշ**
* Հունգարիայի չեմպիոն՝ 2001, 2004, 2016
* Հունգարիայի գավաթակիր՝ 2003, 2004, 2015, 2016, 2017
* Հունգարիայի սուպերգավաթակիր՝ 2004, 2015, 2016
**Վեստ Բրոմվիչ Ալբիոն**
* Ֆուտբոլային լիգայի առաջնության հաղթող՝ 2008
**Ֆուլհեմ**
* ՈՒԵՖԱ Եվրոպայի լիգայի եզրափակչի մասնակից՝ 2010
**<big>Անձնական</big>**
* Տարվա մարզիկ Հունգարիայում՝ 2002
* Հունգարիայի տարվա ֆուտբոլիստ՝ 2002, 2004, 2005
* Ֆուտբոլային լիգայի տարվա ֆուտբոլիստն՝ ըստ The Guardian-ի՝ 2007/08

## Ծանոթագրություններ

 
Կատեգորիա:Հունգարացի ֆուտբոլային մարզիչներ
Կատեգորիա:Հունգարացի ֆուտբոլիստներ
Կատեգորիա:Հունգարիայի հավաքականի ֆուտբոլիստներ
Կատեգորիա:Վեստ Բրոմվիչ Ալբիոնի ֆուտբոլիստներ
Կատեգորիա:Ֆերենցվարոշի ֆուտբոլիստներ
Կատեգորիա:Ֆուլհեմի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Կատեգորիա:Տղամարդկանց ֆուտբոլի կիսապաշտպաններ
Կատեգորիա:ՈՒԵՖԱ Եվրո 2016-ի ֆուտբոլիստներ